Κύπελλο πόλεων ποδοσφαίρου ανδρών

Το **Κύπελλο Πόλεων** ή **Κύπελλο Ποδοσφαιρικών Ενώσεων** υπήρξε μια ελληνική ποδοσφαιρική διοργάνωση που διεξαγοταν από το 1924 ως το 1957. Η σύγχρονη εκδοχή του είναι το Κύπελλο Περιφερειών της ΕΠΟ το οποίο ξεκίνησε το 2004 και η νικήτρια Ένωση προκρίνεται να μετάσχει στο Κύπελλο Περιφερειών ΟΥΕΦΑ (Regions Cup).

## Ιστορία
Το Κύπελλο Πόλεων ξεκίνησε το 1924 ως ένας ετήσιος αγώνας ανάμεσα στις μικτές ομάδες Αθήνας και Πειραιά. Τα πρώτα χρόνια κυριάρχησε η πειραϊκή ομάδα, όπως αναφέρεται σε αθηναϊκή εφημερίδα με την ευκαιρία του αγώνα του 1926: 
:*"Η ομάς της γείτονος επί δύο συναπτά έτη, ήτοι 1924 και 1925 ενίκησε την ομάδα της πρωτευούσης, εάν δε κατά την προσεχή συνάντησιν νικήση την ομάδα των Αθηνών αποκτά οριστικώς τον τίτλον της πρωταθλήτριας καθώς και το αθλοθετηθέν έπαθλον."*  

Από το 1925 μετείχαν οι μικτές των δύο νεοσύστατων τότε Ενώσεων ΕΠΣ Αθήνας και Ε.Π.Σ. Πειραιώς. Ο πρώτος αγώνας που τις μικτές ομάδες συγκρότησαν οι δύο Ενώσεις διεξήχθη στις 24 Μαΐου 1925 στο γήπεδο Λεωφόρου Αλεξάνδρας με άγνωστο αποτέλεσμα. Στην προαναγγελία του αγώνα στον αθηναϊκό τύπο αναφέρεται: 
:*"Την προσεχή Κυριακήν 24 τρέχ. εις το γήπεδον του Παναθηναϊκού θα λάβη χώραν ο ετήσιος αγών πόλεων Αθηνών-Πειραιώς επί παρουσία των Δημάρχων κ.κ. [[Σπυρίδων Πάτσης|Πάτση]] και Παναγιωτοπούλου. Αμφότεραι αι ομάδες καταρτισθείσαι εκ των καλλιτέρων ποδοσφαιριστών Αθηνών-Πειραιώς θα διεκδικήσουν μετά πείσματος την νίκην και το κύπελλον όπερ αθλοθέτησαν οι δύο Δήμαρχοι."* 

Αργότερα στη διοργάνωση προσθέθηκε και η Μικτή Θεσσαλονίκης, δηλαδή η Μικτή Ε.Π.Σ. Μακεδονίας, η Μικτή Πάτρας (ΕΠΣ Αχαΐας) και πιο μετά η Μικτή Βόλου. Μετά τον Β΄ Παγκόσμιο Πόλεμο προσθέθηκαν και άλλες Ένώσεις, όσες ήθελαν να συμμετάσχουν. Η διοργάνωση ήταν ετήσια και συνεχίστηκε ως το 1957, όταν κι έγινε για τελευταία φορά. Στη διοργάνωση αυτή συμμετείχαν όλοι οι μεγάλοι παίκτες του Ελληνικού ποδοσφαίρου της εποχής και η πρόσκληση στην Μικτή Αθηνών ή Πειραιώς, ισοδυναμούσε με πρόσκληση στην Εθνική ομάδα. Ήταν από τις μεγαλύτερες διοργανώσεις της εποχής και όλοι οι αγώνες γίνονταν σε κατάμεσα γήπεδα.

Ένα νεότερο "Κύπελλο Ενώσεων" με συμμετοχή των Μικτών Ομάδων Εφήβων των ποδοσφαιρικών Ενώσεων ξεκίνησε τη δεκαετία του '80 και διεξαγόταν με διακοπές ως τις αρχές της δεκετίας 2000.

## Κυπελλούχοι

*1924: Μικτή Πειραιώς
*1925: Μικτή Πειραιώς - Μικτή Αθηνών: 2-0
*1926: Μικτή Πειραιώς 
*1927: Μικτή Πειραιώς - Μικτή Θεσσαλονίκης 5-1
*1928: *Διεκόπη*
*1929: Μικτή Αθηνών - Μικτή Θεσσαλονίκης 3-2
*1930: Μικτή Πειραιώς
*1931: Μικτή Πειραιώς
*1932: Μικτή Θεσσαλονίκης
*1933: Μικτή Αθηνών
*1934: Μικτή Πειραιώς
*1935: Μικτή Αθηνών
*1936: Μικτή Αθηνών
*1937: Μικτή Θεσσαλονίκης
*1938: Μικτή Αθηνών
*1939: Μικτή Πειραιώς
*1940: Μικτή Πειραιώς
*1941: *Διεκόπη*
*1944: Μικτή Πειραιώς
*1946: Μικτή Αθηνών
*1947: Μικτή Αθηνών
*1948: Δεν αναδείχθηκε πρωταθλητής λόγω ισοβαθμίας
*1949: *Διεκόπη*
*1950: Μικτή Θεσσαλονίκης
*1951: Μικτή Αθηνών
*1952: *Διεκόπη*
*1953: Μικτή Πειραιώς
*1954: *Διεκόπη*
*1955: Μικτή Πειραιώς
*1957: Δεν αναδείχθηκε πρωταθλητής λόγω ισοβαθμίας

## Αποτελέσματα
Οι ομάδες αγωνιζόταν στις έδρες των Μικτών σε μονούς ή διπλούς αγώνες. Η πρώτη επίσημη διοργάνωσεη λογίζεται το 1929.

**1926** 
*27 Ιουνίου 1926, Γήπεδο Παναθηναϊκού: Μικτή Αθηνών – Μικτή Πειραιώς 2-3 (Μπαλτάς πεν. 30’, πεν. 37’ - Γ. Ανδριανόπουλος (40’, 80’) και Μαυρομμάτης (70’), 

**1927** (25 Απριλίου – 1 Μαΐου) 
*Γήπεδο Παναθηναϊκού: Μικτή Αθηνών - Θεσσαλονίκη 0-2
*Γήπεδο Παναθηναϊκού: Μικτή Αθηνών - Μικτή Πειραιώς 1-4 ( Γ. Ανδριανόπουλος 49’, 56’, 60’, Ι. Ανδριανόπουλος (15’) - Νεγρεπόντης στο 40’)
*Ποδηλατοδρόμιο: Πειραιάς - Θεσσαλονίκη 5-1 (50’, 53’ Γ. Ανδριανόπουλος, 54’ Β. Ανδριανόπουλος, 58’ Κ. Ανδριανόπουλος, 68’ Τσολίνας – 46’ Ναχμίας)

**1928** (διεκόπη)
*19 Φεβρουαρίου 1928, Γήπεδο Πανελληνίου: Μικτή Πειραιώς - Μικτή Αθηνών 0-5 (Γ. Ανδριανόπουλος (11’, 72’), Χατζηανδρέου (40’), Κ. Ανδριανόπουλος (78’) και Ι. Ανδριανόπουλος (86’))

-Η διοργάνωση δεν περατώθηκε λόγω διαφωνίας ΕΠΟ-ΠΟΚ.

**1929 (Α')** 
*16 Δεκεμβρίου 1928: Μικτή Αθηνών - Μικτή Πειραιώς 2-1 (19’ Τσολίνας, 51’ Ηλιάσκος – 78’ Κ. Ανδριανόπουλος)
*5 Φεβρουαρίου 1929, Γήπεδο Ηρακλή: Μικτή Θεσσαλονίκης - Μικτή Πειραιώς 4-2 (Ραϊμόν Ετιέν χατ-τρικ)
*31 Μαρτίου 1929:΅Μικτή Αθηνών - Μικτή Θεσσαλονίκης 3-2 (Άγγελος Μεσσάρης 9’, 56' και Τσολίνας (30’) - Ετιέν 11', 76')

**1930 (Β')** 
*Μικτή Πειραιώς - Μικτή Αθηνών 4-2
*Μικτή Θεσσαλονίκης - Μικτή Αθηνών 2-1
*Μικτή Πειραιώς - Μικτή Θεσσαλονίκης 4-2

**1931 (Γ')** 
*Μικτή Αθηνών - Μικτή Θεσσαλονίκης 4-2
*Μικτή Θεσσαλονίκης - Μικτή Πειραιώς 2-1
*Μικτή Πειραιώς - Μικτή Αθηνών 5-3

**1932 (Δ')** 
*Μικτή Αθηνών - Μικτή Πειραιώς 2-2
*Μικτή Πειραιώς - Μικτή Θεσσαλονίκης 4-4
*Μικτή Θεσσαλονίκης - Μικτή Αθηνών 4-2

**1933 (Ε')** 
*Μικτή Αθηνών - Μικτή Θεσσαλονίκης 3-0
*Μικτή Πειραιώς - Μικτή Αθηνών 2-1
*Μικτή Θεσσαλονίκης - Μικτή Πειραιώς 2-1

**1934 (ΣΤ')** 
*Μικτή Αθηνών - Μικτή Πειραιώς 1-2
*Μικτή Πειραιώς - Μικτή Θεσσαλονίκης 1-1
*Μικτή Θεσσαλονίκης - Μικτή Αθηνών 4-2

**1935 (Ζ')** 
*Μικτή Πειραιώς - Μικτή Θεσσαλονίκης 4-0
*Μικτή Αθηνών - Μικτή Πειραιώς 1-0
*Μικτή Αθηνών - Μικτή Θεσσαλονίκης 0-2
*Μικτή Θεσσαλονίκης - Μικτή Πειραιώς 2-2
*Μικτή Αθηνών - Μικτή Πειραιώς 5-1
*Μικτή Θεσσαλονίκης - Μικτή Αθηνών 1-5

## Πρώτοι σκόρερς

**13 παικτες απο ενα γκολ* ***11 παικτες απο ενα γκολ*

## Σύνολο Κυπέλλων ανά ομάδα
Διεξήχθησαν 30 διοργάνωσεις από τις οποίες ολοκληρώθηκαν οι 25. Σε δύο από αυτές δεν αναδείχθηκε νικητής λόγω ισοβαθμιών. Στις 23 διοργανώσεις που αναδείχθηκε νικητής, τα κύπελλα κατανέμονται ως εξής:  

#Μικτή Πειραιώς:  **11**
#Μικτή Αθηνών:  **7**
#Μικτή Θεσσαλονίκης:  **3**

## Δείτε επίσης
*Κύπελλο Περιφερειών (ποδόσφαιρο ανδρών)

## Αναφορές
    

## Πηγές

*"Ιστορία του ποδοσφαίρου μας", εφ. ''Αθλητικό Βήμα'', 24/6/1938, ψηφ. σελ. 369.
*Το Κύπελλο Πόλεων sport-retro.gr
*Ιστορία αγώνων Πειραιά-Θεσσαλονίκης (1927-1931) και συνθέσεις - εφ. ''ΑΘΛΗΤΙΚΗ ΚΥΡΙΑΚΗ'', 12.03.1933, ψηφ. σελ. 4.
*30.04.1935, σελ. 3 ΑΘΛΗΤΙΚΟΣ ΧΡΟΝΟΣ (1924-1935) 

Κατηγορία:Διοργανώσεις Ενώσεων Ποδοσφαιρικών Σωματείων
Κατηγορία:Ποδοσφαιρικές διοργανώσεις Ελλάδας